Mødet er åbnet. I dag er der følgende anmeldelser: Beskæftigelsesministeren (Peter Hummelgaard): Lovforslag nr. L 161 (Forslag til lov om udskydelse af ferie i forbindelse med covid-19). Social- og indenrigsministeren (Astrid Krag): Lovforslag nr. L 162 (Forslag til lov om ændring af forældreansvarsloven. Børne- og undervisningsministeren (Pernille Rosenkrantz-Theil): Lovforslag nr. L 163 (Forslag til lov om ændring af dagtilbudsloven. Miljøministeren (Lea Wermelin): Lovforslag nr. L 164 (Forslag til lov om ændring af lov om naturbeskyttelse. Skatteministeren (Morten Bødskov): Lovforslag nr. L 165 (Forslag til lov om ændring af aktiesparekontoloven, kildeskatteloven, selskabsskatteloven og skatteindberetningsloven. Forsvarsministeren (Trine Bramsen): Lovforslag nr. L 166 (Forslag til lov om udbygning og drift af Flyvestation Skrydstrup). Uddannelses- og forskningsministeren (Ane Halsboe-Jørgensen): Lovforslag nr. L 167 (Forslag til lov om ændring af lov om anerkendelse af visse uddannelses- og erhvervsmæssige kvalifikationer. juni 2018 om en proportionalitetstest forud for vedtagelse af ny regulering af erhverv samt klageadgang i sager om erhvervspas og ved udsendelse af advarsler)). Erhvervsministeren (Simon Kollerup): Lovforslag nr. L 168 (Forslag til lov om bemyndigelse til midlertidig fravigelse af virksomheders pligter på selskabs- og regnskabsområdet og af reglerne om begrænsning af butikkernes åbningstider i forbindelse med Coronavirussygdommen covid-19). Peter Skaarup (DF) m.fl.: Beslutningsforslag nr. B 161 (Forslag til folketingsbeslutning om stop for modtagelse af asylansøgere under coronakrisen). Titler på de anmeldte sager vil fremgå af www.folketingstidende.dk. ovenfor). Dagsordenens punkt 4 (Lovforslag nr. L 158 (Forslag til lov om ændring af lov om foranstaltninger mod smitsomme og andre overførbare sygdomme)) udgår af dagsordenen på dette møde i dag, da udvalget ikke har afgivet betænkning over forslaget. Forslaget forventes behandlet på et møde senere i dag.
Det punkt, som er opført som nr. 1 på dagsordenen, kan kun med Tingets samtykke behandles i dette møde. Hvis ingen gør indsigelser, betragter jeg samtykket som givet. Det er givet.
Der er stillet ændringsforslag. Ønsker nogen at udtale sig? Fru Ulla Tørnæs, værsgo.
Ved førstebehandlingen af L 144, altså det forslag, vi nu har til andenbehandling, rejste jeg på Venstres vegne problemstillingen omkring særlig sundhedsfaglige studerende, som melder sig i regionernes coronajobbanker, og at de ville kunne risikere at skulle arbejde gratis. Jeg annoncerede, at jeg på Venstres vegne ønskede at stille et ændringsforslag, sådan at Folketinget kunne forholde sig til muligheden for at hæve fribeløbsgrænsen, særlig for de studerende, som melder sig til at være med til at løse opgaver og jobs i forbindelse med coronakrisen. Jeg vil gerne her ved andenbehandlingen takke uddannelses- og forskningsministeren for det ændringsforslag, som er blevet udarbejdet, og som jo faktisk går endnu videre, al den stund at alle studerende nu bliver fritaget for at risikere at blive ramt af fribeløbsgrænsen. Det vil sige, at alle studerende, som er med til at løse samfundskritiske opgaver i relation til covid-19-krisen, bliver fritaget fra at skulle arbejde gratis – hvis jeg må bruge det udtryk – og det synes jeg er en kæmpe, kæmpe håndsrækning, en kæmpe, kæmpe tillidserklæring til de mange studerende, som måske er på nippet til at sige: Skal vi melde os, eller skal vi ikke melde os? Så tusind tak til ministeren, og også tak til alle partierne i Folketinget, som jeg forstår i henhold til betænkningen bakker op om det forslag, som oprindelig var Venstres. Så mange tak for det. Der er lige en lille bemærkning omkring måden, hvorpå det skal ske, hvor jeg forstår det sådan, at det kommer til at foregå ved en egentlig ansøgning, som den studerende skal sende. Der er blot en opfordring til ministeren om at sikre, at det bliver så lidt bureaukratisk og at det bliver så let gennemskueligt som overhovedet muligt. Det tror jeg vi alle vil være bedst tjent med. Men tak til Folketinget for opbakningen til det forslag, som jeg på Venstres vegne stillede ved førstebehandlingen. Tak.
Tak for det. Er der flere, der ønsker at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1-6, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet, og vi går til afstemning.
Ønskes afstemning om ændringsforslag nr. 1 og 2, tiltrådt af udvalget? De er vedtaget. Jeg foreslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er ikke stillet ændringsforslag. Ønsker nogen at udtale sig? Da det ikke er tilfældet, er forhandlingen sluttet. Jeg forslår, at lovforslaget går direkte til tredje behandling uden fornyet udvalgsbehandling. Hvis ingen gør indsigelse, betragter jeg det som vedtaget. Det er vedtaget.
Der er ikke mere at foretage i dette møde. Næste møde afholdes i dag kl. 12.00 med tredje behandling af de netop behandlede lovforslag og første behandling af L 161, L 168 og B 158. Jeg henviser i øvrigt til den dagsorden, der vil fremgå af Folketingets hjemmeside.